19. ΑΝΑΓΚ. ΝΟΜΟΣ της 28/31 Οκτ. 1935 (ΦΕΚ Α΄ 517) Περί τίτλων και σφραγίδων της Ναυτικής Υπηρεσίας. ΄Αρθρ.1.-Ο τίτλος "Πολεμικόν Ναυτικόν" οπουδήποτε αναφέρεται ούτος αυτοτελώς ή συνδετικώς, αντικαθίσταται υπό του τίτλου "Βασιλικόν Ναυτικόν" και ο τίτλος "Πολεμικός Ναύσταθμος" υπό του "Βασιλικός Ναύσταθμος". 2. Εις όσα έντυπα της Ναυτικής Υπηρεσίας εφέροντο μέχρι της 10ης Οκτωβρίου ε.έ., ως  επικεφαλίς, αι λέξεις "Ελληνική Δημοκρατία" τίθενται αντ’ αυτών αι λέξεις "Βασίλειον της Ελλάδος", εις όσα δε ετίθετο η επικεφαλίς "Πολεμικόν Ναυτικόν" αντικαθίσταται αύτη δια των λέξεων "Βασιλικόν Ναυτικόν". 3. Εις τας ταινίας πιλίσκων των ναυτών των Πολ. Πλοίων προ του ονόματος του πλοίου τίθενται τα γράμματα "Β.Π." (Βασιλικόν πλοίον), εις δε τας ταινίας των ναυτών Β. Ναυστάθμου φέρονται αι λέξεις ". Β. ΝΑ ΥΣΤΑΘΜΟΣ". Άρθρ.2.-1.Η σφραγίς των πλοίων και Υπηρεσιών του Β. Ναυτικού, έχουσα διάμετρον 0,035 του μέτρου, φέρει εις το μέσον εν εξέχοντι αναγλύφω άγκυραν μετά στέμματος, κυκλοτερώς δε κεφαλαίοις γράμμασιν εν χώρω περιοριζομένω υπό δύο κύκλων τον τίτλον της αρχής ή του πλοίου προς άνω ημικύκλιον και τα γράμματα "Β.Ν." εις το μέσον του κάτω ημικυκλίου. 2.Η σφραγίς των λιμενικών αρχών είναι ομοία προς την του Β. Ναυτικού με την διαφοράν, ότι φέρει προς μεν το άνω ημικύκλιον τον τίτλον της Λιμενικής Αρχής, εις το μέσον δε του κάτω ημικυκλίου τα γράμματα "Ε.Ν." 3.Η σφραγίς του Υπουργείου των Ναυτικών, του Γεν. Επιτελείου Ναυτικού και της Διευθύνσεως Εμπορικού Ναυτικού, έχουσα διάμετερο 0,040 φέρει ως έμβλημα τον Βασιλικόν θυρεόν, κυκλοτερώς δε τας χαρακτηρίζουσας εκάστην των ανωτέρων αρχών λέξεις. Εις τον επί των Ναυτικών Υπουργόν ανατίθεται η δημοσίευσης και εκτέλεσις του παρόντος, υποβληθησομένου προς κύρωσιν υπό της Εθνοσυνελεύσεως. 